CELEX: 32019D1770
Language: el
Date: 2019-10-23 00:00:00
Title: Εκτελεστική απόφαση (ΕΕ) 2019/1770 της Επιτροπής της 23ης Οκτωβρίου 2019 για την τροποποίηση των παραρτημάτων της απόφασης 2006/766/ΕΚ όσον αφορά τη συμπερίληψη του Ηνωμένου Βασιλείου της Μεγάλης Βρετανίας και της Βόρειας Ιρλανδίας και των Εξαρτήσεων του Στέμματος στους καταλόγους τρίτων χωρών και εδαφών από τις οποίες / τα οποία επιτρέπεται η εισαγωγή στην Ένωση δίθυρων μαλακίων, εχινοδέρμων, χιτωνόζωων, θαλάσσιων γαστερόποδων και αλιευτικών προϊόντων, τα οποία προορίζονται για ανθρώπινη κατανάλωση [κοινοποιηθείσα υπό τον αριθμό C(2019) 7639] (Κείμενο που παρουσιάζει ενδιαφέρον για τον ΕΟΧ)

24.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 270/107
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1770 ΤΗΣ ΕΠΙΤΡΟΠΗΣ
         της 23ης Οκτωβρίου 2019
         για την τροποποίηση των παραρτημάτων της απόφασης 2006/766/ΕΚ όσον αφορά τη συμπερίληψη του Ηνωμένου Βασιλείου της Μεγάλης Βρετανίας και της Βόρειας Ιρλανδίας και των Εξαρτήσεων του Στέμματος στους καταλόγους τρίτων χωρών και εδαφών από τις οποίες / τα οποία επιτρέπεται η εισαγωγή στην Ένωση δίθυρων μαλακίων, εχινοδέρμων, χιτωνόζωων, θαλάσσιων γαστερόποδων και αλιευτικών προϊόντων, τα οποία προορίζονται για ανθρώπινη κατανάλωση
         
            
               [κοινοποιηθείσα υπό τον αριθμό C(2019) 7639]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (1), και ιδίως το άρθρο 11 παράγραφος 1,
         Εκτιμώντας τα ακόλουθα:
         
                     (1)
                  
                  
                     Στις 29 Μαρτίου 2017 το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση (ΣΕΕ). Στις 11 Απριλίου 2019 το Ευρωπαϊκό Συμβούλιο εξέδωσε την απόφαση (ΕΕ) 2019/584 (2) για την παράταση της προθεσμίας δυνάμει του άρθρου 50 παράγραφος 3 της ΣΕΕ σε συμφωνία με το Ηνωμένο Βασίλειο. Σύμφωνα με την εν λόγω απόφαση, η περίοδος που προβλέπεται στο άρθρο 50 παράγραφος 3 της ΣΕΕ παρατάθηκε περαιτέρω έως τις 31 Οκτωβρίου 2019. Συνεπώς, το δίκαιο της Ένωσης θα παύσει να εφαρμόζεται ως προς το Ηνωμένο Βασίλειο και εντός αυτού από την 1 Νοεμβρίου 2019 («η ημερομηνία αποχώρησης»).
                  
               
                     (2)
                  
                  
                     Ο κανονισμός (ΕΚ) αριθ. 854/2004 ορίζει ότι τα προϊόντα ζωικής προέλευσης πρέπει να εισάγονται μόνο από τρίτη χώρα ή τμήμα τρίτης χώρας που περιλαμβάνεται σε κατάλογο ο οποίος καταρτίζεται σύμφωνα με τον εν λόγω κανονισμό.
                  
               
                     (3)
                  
                  
                     Η απόφαση 2006/766/ΕΚ της Επιτροπής (3) περιέχει κατάλογο των τρίτων χωρών οι οποίες πληρούν τα κριτήρια του κανονισμού (ΕΚ) αριθ. 854/2004 και μπορούν, συνεπώς, να εγγυηθούν ότι οι εξαγωγές των εν λόγω προϊόντων στην Ένωση πληρούν τις υγειονομικές συνθήκες που προβλέπονται στην ενωσιακή νομοθεσία για την προστασία της υγείας των καταναλωτών.
                  
               
                     (4)
                  
                  
                     Ειδικότερα, το παράρτημα I της εν λόγω απόφασης ορίζει κατάλογο τρίτων χωρών από τις οποίες επιτρέπεται η εισαγωγή δίθυρων μαλακίων, εχινοδέρμων, χιτωνόζωων και θαλάσσιων γαστερόποδων και το παράρτημα II ορίζει κατάλογο τρίτων χωρών και εδαφών από όπου επιτρέπεται η εισαγωγή αλιευτικών προϊόντων τα οποία προορίζονται για ανθρώπινη κατανάλωση. Οι εν λόγω κατάλογοι προβλέπουν επίσης περιορισμούς όσον αφορά τις εν λόγω εισαγωγές από ορισμένες τρίτες χώρες.
                  
               
                     (5)
                  
                  
                     Το Ηνωμένο Βασίλειο της Μεγάλης Βρετανίας και της Βόρειας Ιρλανδίας έχει παράσχει τις αναγκαίες εγγυήσεις συμμόρφωσης της χώρας αυτής και των Εξαρτήσεων του Στέμματος με τους όρους που καθορίζονται στον κανονισμό (ΕΚ) αριθ. 854/2004 για την εισαγωγή στην Ένωση φορτίων δίθυρων μαλακίων, εχινοδέρμων, χιτωνόζωων, θαλάσσιων γαστερόποδων και αλιευτικών προϊόντων για κατανάλωση από τον άνθρωπο, από την ημερομηνία αποχώρησης, εξακολουθώντας να συμμορφώνεται με τη νομοθεσία της Ένωσης για αρχική περίοδο τουλάχιστον εννέα μηνών.
                  
               
                     (6)
                  
                  
                     Ως εκ τούτου, λαμβανομένων υπόψη των εν λόγω ειδικών εγγυήσεων που παρασχέθηκαν από το Ηνωμένο Βασίλειο της Μεγάλης Βρετανίας και της Βόρειας Ιρλανδίας, και προκειμένου να αποφευχθεί κάθε περιττή διαταραχή του εμπορίου μετά την ημερομηνία αποχώρησης, το Ηνωμένο Βασίλειο της Μεγάλης Βρετανίας και της Βόρειας Ιρλανδίας και οι Εξαρτήσεις του Στέμματος θα πρέπει να συμπεριληφθούν στους καταλόγους τρίτων χωρών και εδαφών που θεσπίζονται στην απόφαση 2006/766/ΕΚ από τις οποίες / τα οποία επιτρέπεται η εισαγωγή δίθυρων μαλακίων, εχινοδέρμων, χιτωνόζωων, θαλάσσιων γαστερόποδων και αλιευτικών προϊόντων τα οποία προορίζονται για ανθρώπινη κατανάλωση.
                  
               
                     (7)
                  
                  
                     Συνεπώς, τα παραρτήματα I και II της απόφασης 2006/766/ΕΚ θα πρέπει να τροποποιηθούν αναλόγως.
                  
               
                     (8)
                  
                  
                     Η παρούσα απόφαση θα πρέπει να εφαρμόζεται από την 1η Νοεμβρίου 2019, εκτός εάν, κατά την εν λόγω ημερομηνία, το δίκαιο της Ένωσης εξακολουθεί να εφαρμόζεται ως προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας και εντός αυτού.
                  
               
                     (9)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα παραρτήματα I και II της απόφασης 2006/766/ΕΚ τροποποιούνται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση εφαρμόζεται από την 1η Νοεμβρίου 2019.
            Ωστόσο, δεν εφαρμόζεται εάν το δίκαιο της Ένωσης εξακολουθεί να εφαρμόζεται, κατά την εν λόγω ημερομηνία, ως προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας και εντός αυτού.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 23 Οκτωβρίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 139 της 30.4.2004, σ. 206.
         
            (2)  Απόφαση (ΕΕ) 2019/584 του Ευρωπαϊκού Συμβουλίου σε συμφωνία με το Ηνωμένο Βασίλειο, της 11ης Απριλίου 2019, για την παράταση της προθεσμίας δυνάμει του άρθρου 50 παράγραφος 3 της ΣΕΕ (ΕΕ L 101 της. 11.4.2019, σ. 1).
         
            (3)  Απόφαση 2006/766/ΕΚ της Επιτροπής, της 6ης Νοεμβρίου 2006, για την κατάρτιση των καταλόγων τρίτων χωρών και εδαφών από τα οποία επιτρέπονται οι εισαγωγές δίθυρων μαλακίων, εχινοδέρμων, χιτωνόζωων, θαλάσσιων γαστερόποδων και αλιευτικών προϊόντων (ΕΕ L 320 της 18.11.2006, σ. 53).
      
      
         
            ΠΑΡΑΡΤΗΜΑ
            Τα παραρτήματα I και II της απόφασης 2006/766/ΕΚ τροποποιούνται ως εξής:
            
                        1)
                     
                     
                        Ο πίνακας του παραρτήματος I της απόφασης 2006/766/ΕΚ τροποποιείται ως εξής:
                        
                                    α)
                                 
                                 
                                    μετά την καταχώριση για τη Χιλή προστίθενται οι ακόλουθες σειρές:
                                    
                                                «GB
                                             
                                             
                                                ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ
                                             
                                             
                                                 
                                             
                                          
                                                GG
                                             
                                             
                                                ΓΚΕΡΝΖΙ»
                                             
                                             
                                                 
                                             
                                          
                              
                                    β)
                                 
                                 
                                    μετά την καταχώριση για τη Γροιλανδία προστίθενται οι ακόλουθες σειρές:
                                    
                                                «IM
                                             
                                             
                                                ΝΗΣΟΣ ΤΟΥ ΜΑΝ
                                             
                                             
                                                 
                                             
                                          
                                                JE
                                             
                                             
                                                ΤΖΕΡΖΙ»
                                             
                                             
                                                 
                                             
                                          
                              
                  
                        2)
                     
                     
                        Ο πίνακας του παραρτήματος IΙ της απόφασης 2006/766/ΕΚ τροποποιείται ως εξής:
                        
                                    α)
                                 
                                 
                                    μετά την καταχώριση για την Γκαμπόν προστίθεται η ακόλουθη σειρά:
                                    
                                                «GB
                                             
                                             
                                                ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ»
                                             
                                             
                                                 
                                             
                                          
                              
                                    β)
                                 
                                 
                                    μετά την καταχώριση για τη Γεωργία προστίθεται η ακόλουθη σειρά:
                                    
                                                «GG
                                             
                                             
                                                ΓΚΕΡΝΖΙ»
                                             
                                             
                                                 
                                             
                                          
                              
                                    γ)
                                 
                                 
                                    μετά την καταχώριση για το Ισραήλ προστίθεται η ακόλουθη σειρά:
                                    
                                                «IM
                                             
                                             
                                                ΝΗΣΟΣ ΤΟΥ ΜΑΝ»
                                             
                                             
                                                 
                                             
                                          
                              
                                    δ)
                                 
                                 
                                    μετά την καταχώριση για το Ιράν προστίθεται η ακόλουθη σειρά:
                                    
                                                «JE
                                             
                                             
                                                ΤΖΕΡΖΙ»